เพิ่มช่องทางการตลาดข้าวเปลือกเหนียว ช่วยเกษตรกรลำปาง ได้ราคาสูงกว่าตลาดตันละ 200 บาท
นางสาวเยาวเรศ แซ่โค้ว พาณิชย์จังหวัดลำปาง มอบหมายให้นางสาวปัทมาวดี ศรีเจริญ ผู้อำนวยการกลุ่มกำกับและพัฒนาเศรษฐกิจการค้า ลงพื้นที่สหกรณ์ผู้ใช้น้ำฝายยางประสบสุก จำกัด อำเภอแจ้ห่ม และสหกรณ์การเกษตรนิคมฯ กิ่วลม จำกัด อำเภอเมืองลำปาง ติดตามการดำเนินโครงการเพิ่มช่องทางการตลาดข้าวเปลือกเหนียว ปีการผลิต 2564/65 จังหวัดลำปาง เพื่อเป็นการช่วยเหลือเกษตรกรที่ได้รับความเดือดร้อนจากราคาข้าวเปลือกเหนียวปรับตัวลดลง โดยกระตุ้นตลาดให้มีแรงซื้อและเพิ่มช่องทางการตลาดข้าวเปลือกเหนียวผ่านสหกรณ์ โดยจะรับซื้อข้าวเปลือกเหนียวในราคาสูงกว่าตลาดตันละ 200 บาท ผลการรับซื้อข้าวเปลือกเหนียวตามโครงการฯ สะสม ตั้งแต่วันที่ 19 ตุลาคม - 1 พฤศจิกายน 2564  ปริมาณรวม 912.335 ตัน สำนักงานพาณิชย์จังหวัดลำปาง กำหนดจุดรับซื้อข้าวเปลือกเหนียวตามโครงการฯ ดังกล่าว ประกอบด้วย สหกรณ์ผู้ใช้น้ำฝายยางประสบสุก จำกัด อำเภอแจ้ห่ม เริ่มดำเนินการตั้งแต่วันที่ 19 ตุลาคม 2564 เป็นต้นไป และสหกรณ์การเกษตรนิคมฯ กิ่วลม จำกัด อำเภอเมืองลำปาง เริ่มดำเนินการตั้งแต่วันที่ 26 ตุลาคม 2564 เป็นต้นไป สำหรับเกษตรกรที่เข้าร่วมโครงการฯ จะต้องนำเอกสารไปแสดงเพื่อประกอบการขาย ได้แก่ บัตรประชาชาชน สำเนาทะเบียนเกษตรกรหน้าแรกและหน้าที่ระบุชนิดพืช